CELEX: 32022D0657
Language: sl
Date: 2022-04-12 00:00:00
Title: Sklep Političnega in varnostnega odbora (SZVP) 2022/657 z dne 12. aprila 2022 o imenovanju poveljnika sil misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali), in razveljavitvi Sklepa (SZVP) 2021/2209 (EUTM Mali/1/2022)

21.4.2022   
               
               
                  SL
               
               
                  Uradni list Evropske unije
               
               
                  L 119/108
               
            
         SKLEP POLITIČNEGA IN VARNOSTNEGA ODBORA (SZVP) 2022/657
         z dne 12. aprila 2022
         o imenovanju poveljnika sil misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali), in razveljavitvi Sklepa (SZVP) 2021/2209 (EUTM Mali/1/2022)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Sklepa Sveta 2013/34/SZVP z dne 17. januarja 2013 o vojaški misiji Evropske unije, ki prispeva k usposabljanju malijskih oboroženih sil (EUTM Mali) (1), in zlasti člena 5 Sklepa,
         ob upoštevanju naslednjega:
         
                     (1)
                  
                  
                     Svet je na podlagi člena 5(1) Sklepa 2013/34/SZVP pooblastil Politični in varnostni odbor (PVO), da sprejema odločitve glede političnega nadzora in strateškega vodenja EUTM Mali, vključno s sklepi o imenovanju naslednjih poveljnikov sil misije EU za EUTM Mali.
                  
               
                     (2)
                  
                  
                     PVO je 7. decembra 2021 sprejel Sklep (SZVP) 2021/2209 (2), s katerim je za poveljnika sil misije EU za EUTM Mali imenoval brigadnega generala Christiana RIENERJA.
                  
               
                     (3)
                  
                  
                     Češka je 15. oktobra 2021 predlagala imenovanje brigadnega generala Radeka HASALE, ki bi na mestu poveljnika sil misije EU za EUTM Mali nasledil brigadnega generala Christiana RIENERJA.
                  
               
                     (4)
                  
                  
                     Vojaški odbor EU se je 11. marca 2022 dogovoril, da bo priporočil, naj brigadni general Radek HASALA od 21. junija 2022 nasledi brigadnega generala Christiana RIENERJA.
                  
               
                     (5)
                  
                  
                     Zato bi bilo treba sprejeti sklep o imenovanju brigadnega generala Radeka HASALE za poveljnika sil misije EU za EUTM Mali od 21. junija 2022.
                  
               
                     (6)
                  
                  
                     Sklep (SZVP) 2021/2209 bi bilo treba razveljaviti.
                  
               
                     (7)
                  
                  
                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –
                  
               SPREJEL NASLEDNJI SKLEP:
         
            Člen 1
            Brigadni general Radek HASALA se z 21. junijem 2022 imenuje za poveljnika sil vojaške misije Evropske unije, ki prispeva k usposabljanju malijskih oboroženih sil (EUTM Mali).
         
         
            Člen 2
            Sklep (SZVP) 2021/2209 se razveljavi.
         
         
            Člen 3
            Ta sklep začne veljati 21. junija 2022.
         
         
            V Bruslju, 12. aprila 2022
            
               
                  Za Politični in varnostni odbor
               
               
                  predsednica
               
               D. PRONK
            
         
         
            (1)  UL L 14, 18.1.2013, str. 19.
         
            (2)  Sklep Političnega in varnostnega odbora (SZVP) 2021/2209 z dne 7. decembra 2021 o imenovanju poveljnika sil misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali), in razveljavitvi Sklepa (SZVP) 2021/1083 (EUTM Mali/2/2021) (UL L 447, 14.12.2021, str. 1).